འཕགས་མཆོག་སྤྱན་རས་གཟིགས་ཀྱིས་བྱིན་གྱིས་བརླབས་པའི་གནས་དང་།སློབ་དཔོན་པདྨ་འབྱུང་གནས་ཀྱི་ཞབས་ཀྱིས་བཅགས་པའི་གནས་དང་།རྗེ་བཙུན་འཕགས་མ་སྒྲོལ་མ་དངོས་སུ་བཞུགས་ཤིང་རྗེས་སུ་བཟུང་བ་སོགས་ཀྱི་གནས་དང་།མ་ཎི་ཡིག་དྲུག་དང་གུ་རུ་སིདྔྷིའི་ཆོས་སྒྲ་ནི་སྐྱེ་བོ་རྒན་གཞོན་དང་།མི་སྐྱ་ཕོ་མོ།བན་ཇོ་སེར་སོགས་ཀྱི་ཁྱད་པར་གང་ཡང་མེད་པར་ཀུན་གྱི་ངག་ནས་དབྱར་དགུན་སྟོན་དཔྱིད་སོགས་དུས་བཞི་དབྱེར་མེད་ལ་མཐོན་པོའི་རྫ་རྩེ་ནས་དམའ་མོའི་སྤང་གཞུང་གི་བར་དུ་དབྱངས་ལ་དྲངས་ནས་མགུར་དུ་སྒྲོག་པའི་ཕན་ཡོན་དང་དགེ་བས་ཁྱབ་པའི་བསིལ་ལྡན་ལྗོངས་ཞེས་པའི་ཆོས་ལྡན་གྱི་ཞིང་ཁམས་སུ།ཞེས་པ་ལྟར།བོད་གངས་ཅན་ལྗོངས་ཀྱི་རྒྱ་ཁྱོན་ཡོངས་ལ་སྤྱི་ལེ་ངོས་སྙོམས་གྲུ་བཞི་མ་ཁྲིལྷག་ཡོད་པ་དང་།རྒྱ་མཚོའི་ངོས་ལས་ཆ་སྙོམས་མཐོ་ཚད་ལ་རྨིསཡན་ཡོད་ཅིང་།ཆེས་མཐོ་ས་ལ་རྨིསལྷག་དང་།ཆེས་དམའ་ས་ལ་རྨིསལྷག་ཡོད་པ་དང་།སྲིད་དུ་སྤྱི་ལེལྷག་དང་།ཞེང་ལ་སྤྱི་ལེལྷག་ཡོད་པ།ལོ་འཁོར་མོར་ཉི་འོད་འཕྲོ་ཚད་ཆུ་ཚོདལྷག་ཙམ་ཟིན་པའི་འཛམ་བུ་གླིང་གི་ཡང་རྩེར་གྱུར་པའི་གནས་མཆོག་ནི་རང་ཅག་གངས་ཅན་པ་རྣམས་ཀྱི་ཕ་ས་གཅིག་པུ་ཡིན་ནོ།།